हेल्थ डेस्क. वाराणसी में कोरोना का संक्रमण थम नही रहा है। बुधवार पूर्वांह 11 बजे तक BHU लैब से प्राप्त 162 रिपोर्ट में से 11 नये कोरोना संक्रमित पाये गये। वहीं, दो मरीजों की मौत भी हो गई।
मृतकों में कैन्ट थाना क्षेत्र के चमरूटिया महाल गोलघर कचहरी निवासी 53 वर्षीय पुरुष तथा लालपुर थाना क्षेत्र के हुकुलगंज निवासी 32 वर्षीय पुरुष की मृत्यु हो गयी। गोलघर कचहरी निवासी मृतक शुगर, हाइपरटेंशन एवं लालपुर निवासी मृतक संक्रमण से पीड़ित रहे और दोनों का इलाज भी चल रहा था। मुख्य चिकित्सा अधिकारी ने बताया कि जिले में कुल कोरोना मरीजों की संख्या 947 हो गई है। जबकि 474 स्वस्थ होकर अपने अपने घर चले गये हैं। वर्तमान में एक्टिव कोरोना संक्रमित मरीजों की संख्या 443 है, जबकि 30 की मृत्यु हो चुकी है।
आपको बताते चले जिले में मंगलवार देर शाम तक 17 नए जोखिम क्षेत्र बनाए गए। इन्हें मिलाकर जिले में जोखिम क्षेत्र की संख्या 432 हो गई है। इनमें से 211 रेड जोन में है, जबकि 66 ऑरेंज एवं 155 ग्रीन जोन में है। वर्तमान में 277 सक्रिय जोखिम क्षेत्र है।